
ŠILUTĖS RAJONO SAVIVALDYBĖS
TARYBA

SPRENDIMAS
DĖL ŠILUTĖS  RAJONO SAVIVALDYBĖS NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI 2023–2025 METŲ VEIKSMŲ PLANO  PATVIRTINIMO

2023 m.      d. Nr. T1- 
Šilutė
[bookmark: n_0]Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos neformaliojo suaugusiųjų švietimo ir tęstinio mokymosi įstatymo 8 straipsnio 2 dalimi, Lietuvos Respublikos Vyriausybės 2016 m. balandžio 6 d. nutarimu Nr. 347 „Dėl neformaliojo suaugusiųjų švietimo ir tęstinio mokymosi 2016-2023 metų plėtros programos patvirtinimo“, Šilutės rajono savivaldybės tarybos 2013 m. spalio 24 d. sprendimu  Nr. T1-922 „Dėl Šilutės rajono savivaldybės 2015–2024 metų strateginio plėtros plano patvirtinimo“, Šilutės  rajono savivaldybės taryba  n u s p r e n d ž i a:
1. [bookmark: part_ecf77be78f6a44eba6890d2fa8fa8dea]Patvirtinti Šilutės rajono savivaldybės neformaliojo suaugusiųjų švietimo ir tęstinio mokymosi 2023–2025 metų veiksmų planą (pridedama).
2. Skirti Daivą Budvytienę, Šilutės jaunimo ir suaugusiųjų mokymo centro direktoriaus pavaduotoją, laikinai einančią direktoriaus pareigas, Šilutės rajono savivaldybės neformaliojo suaugusiųjų švietimo ir tęstinio mokymosi 2023–2025 metų veiksmų plano įgyvendinimo koordinatore. 
3.  Šis sprendimas galioja iki 2025 m. gruodžio 31 dienos.
4. Pripažinti netekusiu galios šiuos Šilutės rajono savivaldybės tarybos sprendimus: 
4.1.  2016 m. vasario 18 d sprendimą Nr. T1-217 „Dėl Šilutės rajono savivaldybės neformaliojo suaugusiųjų švietimo ir tęstinio mokymosi veiksmų plano 2016 m. patvirtinimo ir jo įgyvendinimo koordinatoriaus paskyrimo“;
4.2. 2017 m. kovo 30 d sprendimą Nr. T1-622 „Dėl Šilutės rajono savivaldybės neformaliojo suaugusiųjų švietimo ir tęstinio mokymosi veiksmų plano 2017–2018 metais patvirtinimo“;
4.3. 2020 m. vasario 27 d sprendimą Nr. T1-264 „Dėl Šilutės rajono savivaldybės neformaliojo suaugusiųjų švietimo ir tęstinio mokymosi 2020–2022 metų veiksmų plano patvirtinimo“.
5. Skelbti šį sprendimą Teisės aktų registre ir Šilutės rajono savivaldybės interneto svetainėje www.silute.lt.



Savivaldybės meras  		       		                 Vytautas Laurinaitis

